dragons peak | CmdStore
Tag Archives: dragons peak
Tags: buy skylanders, dragons peak, ps3 ( 43 ), shop skylanders, skylanders ( 5 ), skylanders figures, sunburn skylanders, sypro, wii ( 29 ), xbox ( 61 )
Tags: amazon skylanders, dragons peak, ebay skylanders, Peak, ps3 ( 43 ), sky landers, skylanders ( 5 ), Skylanders Adventure Pack Dragons Peak Sunburn, skylanders characters, skylanders game, skylanders toys, spyro ( 4 ), spyro skylanders, wii ( 29 ), Winged Boots Sparx Dragonfly, xbox ( 61 ) Jong skrywers: Wen $1000 en 'n reis na Reykjavik | LitNet
Jong skrywers: Wen $1000 en 'n reis na Reykjavik
PEN Afrikaans, die Afrikaanse afdeling van PEN Internasionaal, soek twee jong kortverhaalskrywers tussen 18-30 jaar oud om te benoem vir ’n internasionale kompetisie waarin die wenner $1000 en ’n reis na die internasionale PEN-konferensie in Reykjavik, Ysland, wen.
Geakkrediteerde PEN-sentra mag elk twee skrywers, ’n man en ’n vrou, vir hierdie kompetisie benoem. Skrywers mag nie op eie stoom vir die kompetisie inskryf nie en slegs benoemings deur PEN-sentra sal aanvaar word.
PEN Afrikaans sal op eie koste die twee wenskrywers se kortverhale in Engels, Frans en Spaans laat vertaal en hul kortverhale vir die kompetisie inskryf. PEN Internasionaal se beoordelaars kies dan uit al die sentra se inskrywings drie finaliste om in September 2013 die PEN Internasionaal-konferensie in Ysland by te woon.
Die wenner kry $1000 en die weninskrywing word in die PEN International-tydskrif gepubliseer. Selfs indien finaliste nie wen nie, kry hulle waardevolle blootstelling deurdat werk gelees word deur die invloedryke beoordelaarspaneel. Carole Blake van die literêre agentskap Blake Friedmann, wat internasionaalbekende Afrikaanse skrywers soos Deon Meyer, Marlene van Niekerk en Etienne van Heerden verteenwoordig, is een van die beoordelaars.
Om deel te neem moet skrywers voor of op 10 Junie 2013 ’n getikte kortverhaal van tussen 2000-4000 woorde stuur aan penkompetisie@gmail.com.
Hulle moet ook ’n kopie van hul ID saamstuur asook volle naam, woonadres, en kontaknommers. Verhale wat nie die voorgeskrewe lengte is nie, word gediskwalifiseer.
“Hierdie is ’n wonderlike geleentheid waarvoor selfs gevestigde skrywers hul kiestande sou gee,” het Sonja Loots, voorsitter van PEN Afrikaans, gesê. “Die enigste probleem is dat die sperdatum om die draai is, so jong skrywers sal moet opskud.”
Deelnemers moet op 20 Junie vanjaar 18 jaarof ouer; en jonger as 30 jaarwees (let egter op die sluitingsdatum van 10 Junie).
Kortverhale moet getik en in Word-formaat wees.
Kortverhale moet tussen 2000 en 4000 woorde lank wees. Inskrywings wat nie aan hierdie vereiste voldoen nie, sal gediskwalifiseer word.
Die sluitingsdatum is Maandag, 10 Junie om 14h00, Suid-Afrikaanse tyd. Geen laatinskrywings sal aanvaar word nie.
Inskrywings moet vergesel word van ’n afskrif van die skrywer seID of paspoort.
Inskrywings moet vergesel word van deelnemer se volle naam, woonadres en kontaknommers (telefoonnommers).